Olimlar dunyodagi eng qadimiy taqinchoqni aniqladi (foto)

Xorvatiya hududida topilgan dunyodagi eng qadimiy taqinchoqlar — sayqallangan burgut tirnoqlari neandertallarga tegishli bo‘lgan, deya xabar bermoqda “Korrespondent.net” amerikalik va xorvatiyalik olimlar tadqiqotlariga tayanib.

Yuz yildan oshiq vaqt davomida Xorvatiyaning Krapina shahri tashqarisidagi hududlarda sakkiz dona oqdum suvburgutga tegishli tirnoqlar topilib kelgan. 2013-yilda olimlar ushbu tarixiy ashyolarni puxta o‘rganib chiqqach, ularning silliqlanganligini aniqlagan.

Bundan tashqari, ularning ba’zilariga o‘yma kesim tushirilgan, bu esa, olimlar fikricha, shundan dalolat beradiki, tirnoqlar burgut panjasidan sug‘urib olingan va ipga taqilib, bilaguzuk yoki munchoq sifatida foydalanilgan.